**ΔΙΚΑΙΟΛΟΓΗΤΙΚΑ ΟΔΟΙΠΟΡΙΚΩΝ**

**1.Κατάσταση πληρωμής δαπάνης** υπογεγραμμένη εις διπλούν από τον εκάστοτε υπόχρεο αναπληρωτή εκπαιδευτικό/ΕΕΠ/ΕΒΠ (Υπόδειγμα 1)

**2.Βεβαίωση μετακινήσεων από το σχολείο διάθεσης**(βλ. Υπόδειγμα 2 ημερολογιακή κατάσταση).

**3.Υπεύθυνη Δήλωση για τον τόπο κατοικίας** του αναπληρωτή Εκπαιδευτικού/ΕΕΠ/ΕΒΠ κατά τη διάρκεια του σχολικού έτους.

**4.Έντυπο/ψηφιακό έγγραφο** υπολογισμού των χιλιομετρικών αποστάσεων, μεταξύ: α) Σχολείου Τοποθέτησης και του Σχολείου Διάθεσης **και** β) Κατοικίας τους και του Σχολείου Διάθεσης, όπως αυτό εκδίδεται από τη διαδικτυακή εφαρμογή «Δ.Ε.Υ.Χ.Α.» με χρήση του Διαδραστικού Εργαλείου Υπολογισμού Χιλιομετρικών Αποστάσεων «στην ηλεκτρονική διεύθυνση **https://kmd.ggde.gr.**

*(Υπολογίζουμε την πιο κοντινή απόσταση. Αν το σχολείο διάθεσης είναι πιο κοντά στην κατοικία του υπολογίζουμε αυτή την απόσταση*

*Αφετηρία-Γεωγραφικό διαμέρισμα-Δήμος-Οικισμός-Προορισμός-Γεωγραφικό διαμέρισμα-Δήμος-Οικισμός-Δρομολόγηση. Απενεργοποιούμε το κουτάκι Χρήση διοδίων-Δρομολόγηση-Αποδοχή (αν αναφέρει δεν υπάρχει διαδρομή απενεργοποιούμε και το κουτάκι αποκλειστική χρήση θεσμοθετημένου οδικού δικτύου –Δρομολόγηση-Αποδοχή) Στη συνέχεια πατάμε επάνω δεξιά το κουμπί ΕΝΤΥΠΟ. Συμπληρώνει τα στοιχεία του ο εκπαιδευτικός και εκτυπώνει το ψηφιακό έγγραφο .Το έντυπο αυτό είναι ευθύνη των αναπληρωτών.)*

**5.**Για τους μετακινούμενους με ιδιωτικό μεταφορικό μέσο: α) **Υπεύθυνες δηλώσεις** σχετικά με τον αριθμό κυκλοφορίας του οχήματος και τον αριθμό της άδειας οδήγησης και β) **φωτοαντίγραφο** της άδειας κυκλοφορίας του οχήματος καθώς και της άδειας οδήγησης του ιδίου.

**6.Αποδείξεις διοδίων** σε περίπτωση που υπάρχουν στη διαδρομή. Όσοι μετακινούμενοι διαθέτουν ηλεκτρονική κάρτα διέλευσης μπορούν να προσκομίσουν από την Εταιρεία Διαχείρισης Διοδίων κατάσταση διελεύσεων στην οποία θα αναγράφονται η ημερομηνία, και η ώρα διέλευσης από τον σταθμό διοδίων.

**7.**Για τους μετακινούμενους με Μέσα Μαζικής Μεταφοράς, τα **εισιτήρια ή οι αποδείξεις είσπραξης/πληρωμής**.(Τα εισιτήρια θα είναι ανά μήνα και θα αναγράφεται η ημερομηνία, αλλιώς δε θα γίνονται δεκτά)

**ΟΔΗΓΙΕΣ**

* Οδοιπορικά δικαιούνται οι αναπληρωτές που διατίθενται σε άλλα σχολεία για τη συμπλήρωση του ωραρίου τους
* Από τη λήξη των μαθημάτων μέχρι τη λήξη της Σύμβασης οι αναπληρωτές Εκπαιδευτικοί/ΕΕΠ/ΕΒΠ παραμένουν στο σχολείο τοποθέτησης.
* Οι Βεβαιώσεις Μετακίνησης και οι Ατομικές καταστάσεις Οδοιπορικών Εξόδων θα συμπληρώνονται **μόνο για το χρονικό διάστημα της δια ζώσης λειτουργίας των σχολικών μονάδων** κατά το οποίο μετακινούνταν οι αναπληρωτές εκπαιδευτικοί, ΕΕΠ και ΕΒΠ για συμπλήρωση ωραρίου στις σχολικές μονάδες.
* Στις περιπτώσεις αναστολής ή απαγόρευσης της δια ζώσης λειτουργίας των σχολικών μονάδων για οποιονδήποτε λόγο (COVID-19, φυσικές καταστροφές κα), το αντίστοιχο χρονικό διάστημα στην Βεβαίωση Μετακίνησης θα παραμένει κενό και δεν θα συμπληρώνεται η Ατομική Κατάσταση Οδοιπορικών Εξόδων.
* Το ίδιο ισχύει για τις αργίες, απεργίες και οποιασδήποτε μορφής άδειες.

Όλα τα παραπάνω θα πρέπει να κατατεθούν με έναν από τους παρακάτω τρόπους:

* ιδιοχείρως στην Διεύθυνση Π.Ε. Καβάλας (γραφείο 511)
* να αποσταλούν ταχυδρομικά στη Διεύθυνση Π.Ε. Καβάλας (Εθνικής Αντίστασης 20 65303 Καβάλα Γραφείο 511)
* να σταλούν τα έγγραφα ηλεκτρονικά στο email της Διεύθυνσης(mai@dipe.kav.sch.gr). ΕΦΟΣΟΝ ΕΙΝΑΙ ΨΗΦΙΑΚΑ ΥΠΟΓΕΓΡΑΜΜΕΝΑ

**(ΨΗΦΙΑΚΑ ΥΠΟΓΕΓΡΑΜΜΕΝΝΑ ΑΠΟ ΤΟΝ ΔΙΕΥΘΥΝΤΗ ΤΟΥ ΣΧΟΛΕΙΟΥ ΠΟΥ ΣΥΜΠΛΗΡΩΝΕΤΕ ΤΟ ΩΡΑΡΙΟ ΣΑΣ ΚΑΙ ΣΤΗ ΣΥΝΕΧΕΙΑ ΑΦΟΥ ΤΑ ΣΚΑΝΑΡΕΤΕ ΘΑ ΠΡΟΧΩΡΗΣΕΤΕ ΣΤΗΝ ΨΗΦΙΑΚΗ ΒΕΒΑΙΩΣΗ ΕΓΓΡΑΦΟΥ ΜΕΣΩ GOV.GR)**